আর্যভট্ট
আর্যভট্টের কাজ থেকে তাঁর জন্মসাল সম্পর্কে সুস্পষ্ট তথ্য পাওয়া গেলেও তাঁর জন্মস্থান নিয়ে সুবিশেষ কোন তথ্য পাওয়া যায়নি। আর্যভট্টের অন্যতম ভাষ্যকার প্রথম ভাস্করের ভাষ্য অণুযায়ী তাঁর জন্ম হয়েছিল অশ্মকা নামের একটি জায়গায়। প্রাচীন বৌদ্ধ এবং হিন্দু রীতিতে এই জায়গাটিকে নর্মদা এবং গোদাবরী নদীর মধ্যবর্তী স্থানে দক্ষিণ গুজরাট এবং উত্তর মহারাষ্ট্রের আশেপাশের একটি জায়গা হিসেবে চিহ্নিত করা হয়।
ব্রডার নুটজন
নুটজন সর-ট্রন্ডেলাগ-এর ট্রন্ডহেইমে জন্মগ্রহণ করেন। বিশিষ্ট ব্যবসায়ী হান্স কার্ল নুটজন (১৭৫১-১৮২৩) ও ক্যারেন নুটজনের (১৭৫২-১৮১৮) ছয় সন্তানের মধ্যে তিনি ছিলেন সর্বকনিষ্ঠ। নুটজনের বাবার জন্ম জার্মানিতে। ব্যবসায়ী হিসেবে উন্নতির লক্ষ্যে তিনি নরওয়ে চলে আসেন। তার ব্যবসা অচিরেই ফুলেফেপে ওঠে এবং নুটজন পরিবার ট্রন্ডহেইমের শিল্পী ও লেখকদের জন্যে এক নির্ভরতায় পরিনত হয়। শৈশব ট্রেন্ডহেইমে কাটালেও, ১৭৯৬ সালে ব্রডার নুটজন জার্মানির ফ্লেন্সবার্গে চলে যান। সেখানে তিনি তার বাবার চাচার সাথে থাকতেন। তারপর তিনি আবার ট্রন্ডহেইমে ফিরে আসেন এবং বাবার অধীনে ব্যবসা শেখা শুরু করেন। এরপরে তিনি ব্যবসা শেখার জন্যে ফ্রান্সের বিভিন্ন জায়গা সফর করেন। সেখানে তার সাথে পরিচয় হয় ড্যানিশ কবি ও নাট্যকার অ্যাডাম ওয়েহলেন্সশ্লাগারের সাথে। নাঁতেতে তার বোনের বাড়িতে কিছুদিন থেকে তিনি চলে যান ইংল্যান্ড। সেখানে দেখা হয় কবি লর্ড বায়রন এবং জাতীয় সংস্কার আন্দোলনের অন্যান্য নেতৃবৃন্দের সাথে। ইংল্যান্ড থাকতেই ইংরেজি ভাষা, সাহিত্য ও সংস্কৃতি তার খুব মনে ধরে যায়। এরপর ইতালি ভ্রমণের সময় তার সাথে দেখা হয় ড্যানিশ-আইসল্যান্ডিক ভাস্কর বার্টেল থরভালসেনের সাথে। তিনি নুটজন এবং তার পরিবারের বাকি সবার আবক্ষ ছবি এঁকে দেন।